KAKO KAJ DOMA?

**Moje ime je Anonimka saj ne želim, da kdo izve kdo sem. Zelo rada pišem, zato vam bom sporočala dogajanje okoli Jarenine. Povem vam lahko samo to, da hodim v isto šolo kot vsi vi. Okej, mislim da lahko začnemo.**

Torej večina nas oz. vas dela na daljavo. Že spet. Šola na srečo še stoji, četudi je bolj kot ne prazna. Celo na igrišču ni več vzdušja kot je bilo prej. Obšolske dejavnosti so seveda odpadle. V glavnem živa beda je! Komaj čakam, da bo vse po starem. Verjamem, da se tudi vi dolgočasite. Ko sem jaz doma, berem knjigo, rišem, pišem, grem na sprehod, če je seveda lepo vreme in odbijam žogo ali pa skokico v steno. Kljub temu, da sem včasih rada sama, si želim, da bi se lahko družila in zabavala s prijatelji.

Vem, da tudi vi pogrešate prijatelje in se dolgočasite, ampak zato sem tukaj jaz, da vas malo razvedrim. S tem seveda zamotim tudi sebe.

Na srečo vreme ni novembrsko, zato smo lahko zunaj veliko časa na dan. Vsaj za mene to velja in upam, da tudi za vas.

Sedaj pa nekaj o praznikih. Jej! Jaz obožujem praznike. Čeprav mislim, da govorim v imenu vseh, ko rečem, da so to eni najbolj groznih praznikov do zdaj. Ampak tako pač je. S covidom 19 in njegovimi ukrepi se moramo pač sprijazniti. Upam, da ste za noč čarovnic vsaj izrezali buče ali pa se oblekli v kostume in ste se vseeno zabavali.

To je pa za zdaj to. Lepo se imejte in veliko se smejte. Ostanite zdravi.

Se vidimo!

#Anonimka